Archibald Campbell
        
         (1629–85)
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Skottlands historie
Archibald Campbell var en skotsk adelsmann og politiker. Han var sønn av Archibald Campbell (1607–1661), som støttet Oliver Cromwell mot Karl 2 og derfor ble henrettet i 1661. I motsetning til faren hørte Campbell derimot hele tiden til Karl 2s trofaste støttespillere, og fikk både tittelen og det beslaglagte familiegodset tilbake.
Som ivrig protestant kom Campbell senere i strid med Karl 2s bror, Jakob, hertugen av York (den senere kong Jakob 2), ble dødsdømt som forræder, men reddet seg til utlandet. Han tok parti for kongsemnet James Scott, hertugen av Monmouth, og ledet det uheldige innfallet i Skottland i 1685. Campbell ble fengslet og henrettet i Edinburgh. Les mer i Store norske leksikon Campbell Skottlands historie Englands historie